Indoneziyada, Sumatra oroli yaqinida 6,4 magnitudali zilzila qayd etildi. Bu haqida AQSh Geologiya xizmati xabar berdi. Zilzila markazi 36 kilometr chuqurlikda bo‘lib, Benkulu viloyati g‘arbidan 76 kilometr masofada joylashgan. Ta’kidlanishicha, mamlakatdagi yer silkinishi sunamini keltirib chiqarmaydi. Hozirga qadar jabrlanganlar va vayronalar haqida ma’lumotlar yo‘q.